《浮亭风雨夜集忆郑二宣》
明代·林鸿

天涯此别意何穷，一片愁心万里同。
明镜晓霜惊白发，浮亭秋雨梦青枫。
书回绝岛孤帆远，门掩寒塘旧业空。
说着登临多感慨，一缄封泪寄南鸿。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。